আচার তৈরি করার পদ্ধতি
আমের আচার কিভাবে তৈরি করতে হয়?
আমের আচার তৈরি করার জন্য প্রথমে কাঁচা আমগুলি একটি পাত্রে ছোট ছোট করে কেটে নিতে হবে। এবার ভালো করে ধুয়ে জল ঝরিয়ে তাতে এক চামচ নুন মিশিয়ে আলাদা করে রাখুন। অন্তত ঘণ্টা তিনেক রেখে দিতে হবে এভাবেই। নুন মাখিয়ে আমের টুকরো রেখে দেওয়ার পর দেখতে পাবেন তা থেকে জল বেরিয়েছে।এবার সেই জল ছেঁকে ফেলে দিন।এবার গোটা সরষে, মৌরি, মেথি, জিরে মিক্সিতে ভালো করে বেটে নিন। সমস্ত মশলা ভালো করে বাটা হলে আলাদা করে রাখুন।এবার একটি কাচের পাত্রে আমের টুকরোগুলি নিন। মুখ বন্ধ কোনও জার হলে সবথেকে ভালো হয়। এবার সেই পাত্রে আমের টুকরোগুলি দিয়ে তার মধ্যে বেটে রাখা মশলা, রসুন বাটা, আদা বাটা, লাল লঙ্কাগুঁড়ো, হলুদগুঁড়ো, অল্প চিনি, নুন, সরষের তেল দিয়ে ভালো করে মিশিয়ে নিন।কাচের জারের মধ্যে আমসহ সমস্ত উপকরণ ভালো করে মিশিয়ে মুখ বন্ধ করে দিন। অন্তত টানা ৭ দিন জারটিকে রোদের মধ্যে রাখতে হবে।

